Lille Mølle, Christianshavn

Fotografier fra Ejnar og Johanne Flach-Bundegaards hjem på Lille Mølle. Møllen blev indrettet som bolig 1916-1920 og overdraget til Nationalmuseet i 1973, hvor den fungerede som interiørmuseum 1996-2016. Møllen var et unikt hjem, hvis udformning og indretning bar præg af ægteparrets interesser og værdier. Ægteparret delte deres hjem med adskillige hunde, ligesom de havde et tæt forhold til nogle af de mennesker, som de lejede dele af møllen ud til, bl.a. kunstmaleren Oscar Matthiesen og Ejnars forhenværende amme Anna Svensson.